Петя Дубарова
Вестници…

chitanka.info

Вестници, носите светли прогнози,

дъжд обещавате, мили лъжци,

ту поезийни, ту шепнете с този

строг ваш език на добри мъдреци.

Как като счупени шепа моливи

музи плачливи, безброй имена

млъкват, щом някога бледи и сиви

строго изопнете тъкан: Война!

Вестници, мили лъжци разнокожи,

криете много зад сълзи и смях

(само дано да откриваме можем

голата истина някъде в тях!).

01.04.1979

Издание:

Петя Дубарова, „Аз и морето“, издателство „Георги Бакалов“, Варна, 1980

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.